इनें सब्भनें पीड़ित पलायनकर्ता परोआरें दे लोके दस्सेआ जे उनेंगी पाकिस्तान च आतंकियें डराई धमकाइयै नस्साई दित्ता ते उत्थूं दी पुलस ने बी उंदी फरियाद नेईं सुनी ते ना गै सरकार ने उंदे पुर्नावास दा कोई भरोसा दोआया। इस्स करी उनें सब्भनें हिन्दोस्तान आना गै उचित समझेआ ते हुन ओह् भारत सरकार शा फरियाद करदे न जे उनेंगी स्थाई नागरिकता दित्ती जा ते पाकिस्तान च खूस्सी लैती गेदी उंदी ज़िमी जायदाद दे बदले उनेंगी इत्थै मुआवजे दे तौर उप्पर रिहायश ते रोजगार प्रदान कीता जा ते उंदे ञ्यानें दी शिक्षा दा प्रबंध कीता जा।